- Cursa de Formula 1™ a Marelui Premiu al Bahrainului e sâmbătă, ora 17:00, în direct pe Antena 1 şi LIVE STREAM în AntenaPLAY
- Max Verstappen va pleca din pole-position în prima cursă a sezonului 2024
- Calificările, sprintul şi cursa de Formula 1 de la Bahrain pot fi urmărite în AntenaPLAY, pe canalul dedicat Formula 1
- Sprintul şi cursa de Formula 2 de la Bahrain pot fi urmărite în AntenaPLAY, pe canalul dedicat Formula 2
- Sprintul şi cursa de Formula 3 de la Bahrain pot fi urmărite în AntenaPLAY, pe canalul dedicat Formula 3
Cursa de Formula 1™ a Marelui Premiu al Bahrainului e sâmbătă, ora 17:00, în direct pe Antena 1 şi LIVE STREAM în AntenaPLAY. Max Verstappen, campionul ultimelor trei sezoane din "Marele Circ", va pleca din pole-position în prima cursă din 2024.
Formula 1™, Formula 2 şi Formula 3 se vor vedea în următorii trei ani în AntenaPLAY. 24 de curse de Formula 1 vor fi în 2024 în direct pe Antena 1 şi în AntenaPLAY.
Cursa de Formula 1™ a Marelui Premiu al Bahrainului e sâmbătă, ora 17:00, în direct pe Antena 1 şi LIVE STREAM în AntenaPLAY
La fel ca în 2023, Max Verstappen va pleca primul din grila de start a Marelui Premiu al Bahrainului. Pilotul celor de la Red Bull a fost cel mai rapid în calificările de vineri seară de la Sakhir. Cel mai bun timp al olandezului în Q3 a fost 1:29.179. Olandezul îl va avea în prima linie pe Charles Leclerc, de la Ferrari, urmând ca linia a doua să fie completată de George Russell (Mercedes) şi Carlos Sainz (Ferrari).
În cursa din urmă cu un an, Max Verstappen s-a impus la Sakhir după ce a plecat din pole-position. El a fost urmat pe podium de coechipierul Sergio Perez, care va pleca de pe locul 5 sâmbătă, şi de Fernando Alonso de la Aston Martin, care va porni al şaselea.
Primul Grand Prix de la Sakhir a avut loc în 2004. Circuitul are o lungime de 5.412 km şi 57 de tururi în timpul cursei, ceea ce înseamnă că piloţii trebuie să parcurgă peste 308 km pentru a trece linia de sosire.
The starting grid for the season opener 👀#F1 #BahrainGP pic.twitter.com/kwFLLtnFrW
— Formula 1 (@F1) March 1, 2024
Max Verstappen are mare încredere înaintea Marelui Premiu al Bahrainului
Max Verstappen este extrem de încrezător înaintea primei curse din 2024. La finalul calificărilor, el a fost mulţumit de modul în care s-a comportat monopostul, în ciuda problemelor pe care le-a avut cu vântul:
"A fost distractiv, circuitul a avut multă aderenţă. În ultimele două zile, vântul ne-a dat bătăi de cap pentru a face un tur complet. Aşa a fost şi în calificări. Pentru a da totul în Q3 a fost puţin dificil. Bineînţeles, sunt foarte fericit să fiu în pole. Sincer să fiu, a fost puţin neaşteptat. Dar în calificări, monopostul s-a apropiat de noi şi am fost fericit cu el.
Am spus ieri că trebuie să găsim un echilibru, chiar dacă astăzi nu a fost posibil cu vântul. Din fericire, am mers în direcţia cea bună astăzi şi am mai făcut un pas în faţă.
Cursa cred că va fi echilibrată. Arătăm bine în curse, asta e cel mai important, dar vom vedea mâine. Sunt încrezător că vom avea o cursă bună", a declarat Max Verstappen, după calificările din Bahrain.
Antena 1 şi Antena 3 CNN transmit în direct Formula 1 în România
Antena este casa Formulei 1 în România pentru următorii 3 ani. Cele 24 de curse ale celui mai spectaculos sezon din istoria legendară a acestui sport vor fi transmise integral de posturile Antena şi platforma AntenaPLAY.
Astfel, Antena 1 si Antena 3 CNN vor transmite în România calificările şi cursele de Formula 1, începând de vineri, 1 martie, când sunt programate calificările din primul mare premiu al anului 2024 – în direct din Bahrain. Toate antrenamentele, calificările şi cursele sunt în direct pe AntenaPLAY, cea mai mare platformă de video streaming cu conţinut românesc.
Săptămâna 1 LIVE pe Antena 1 şi AntenaPLAY
Antena 1 a început transmisiile vineri, 1 martie, la ora 18.00 cu calificările din Bahrain, iar sâmbătă va transmite în direct prima cursă a anului – Marele Premiu al Bahrainului, de la ora 17.00. Antrenamentele de pe 29 februarie și 1 martie au putut fi urmărite integral pe AntenaPLAY.
Săptămâna 2 LIVE pe Antena 3 CNN şi AntenaPLAY
Săptămâna viitoare, Antena 3 CNN va transmite calificările Marelui Premiu al Arabiei Saudite, vineri, 8 martie, de la ora 19.00 şi apoi cursa, sâmbătă, 9 martie, de la ora 19.00. Antrenamentele de pe 7 şi 8 martie pot fi urmărite integral pe AntenaPLAY.
Toate etapele competiției – antrenamente, calificări, curse și conținutul suplimentar din jurul Formulei 1 vor fi disponibile integral în AntenaPLAY. AntenaPLAY este cea mai mare platformă de streaming locală, cu peste 45 de milioane de ore de conținut urmărit în 2023, live şi video on demand. 5 canale TV LIVE, 5 canale de sport, 3 canale dedicate Mireasa, 7 canale tematice şi 2 radio-uri.
Lupta pentru titlul mondial se anunţă extrem de strânsă în sezonul 2024, cu Max Verstappen favorit să obţină al patrulea titlu mondial consecutiv, după victoriile spectaculoase din 2021, 2022 şi 2023 . Olandezul de la Red Bull Racing va lupta cu piloţii Ferrari, Charles Leclerc şi Carlos Sainz, dar şi cu Lewis Hamilton, (deţinătorul recordului de titluri mondiale – 7, la egalitate cu Michael Schumacher), care speră să obţină un ultim titlu mondial cu Mercedes înainte să se mute la Ferrari din 2025.
2024 reprezintă cel mai mare efort financiar şi de organizare din istoria Formulei 1, cu 24 de curse, 72 de sesiuni de antrenamente live şi 24 de calificări contracronometru.
Calendar Formula 1 2024
- Formula 1 2024, echipe şi piloţi
- Mercedes: George Russell, Lewis Hamilton
- Alpine: Esteban Ocon, Pierre Gasly
- Haas F1 Team: Kevin Magnussen, Nico Hulkenberg
- Red Bull Racing: Max Verstappen, Sergio Perez
- McLaren: Oscar Piastri, Lando Norris
- Aston Martin: Lance Stroll, Fernando Alonso
- RB Visa: Daniel Ricciardo, Yuki Tsunoda
- Ferrari: Charles Leclerc, Carlos Sainz
- Kick Sauber: Valtteri Bottas, Zhou Guanyu
- Williams: Alexander Albon, Logan Sargeant
Calendar Formula 1 2024
- 29 februarie – 02 martie: Bahrain, Sakhir
- 7-9 martie: Arabia Saudită, Jeddah
- 22-24 martie: Australia, Melbourne
- 5-7 aprilie: Japonia, Suzuka
- 19-21 aprilie: China, Shanghai
- 3-5 mai: SUA, Miami
- 17-19 mai: Italia, Emilia-Romagna
- 24-26 mai: Monaco
- 7-9 iunie: Canada, Montreal
- 21-23 iunie: Spania, Barcelona
- 28-30 iunie: Austria, Spielberg
- 5-7 iulie: Marea Britanie, Silverstone
- 19-21 iulie: Ungaria, Hungaroring
- 26-28 iulie: Belgia, Spa-Francorchamps
- 23-25 august: Zandvoort, Olanda
- 30 august – 1 septembrie: Italia, Monza
- 13-15 septembrie: Azerbaidjan, Baku
- 20-22 septembrie: Singapore, Marina Bay
- 18-20 octombrie: SUA, Austin
- 25-27 octombrie: Mexic, Mexico City
- 1-3 noiembrie: Sao Paolo, Brazilia
- 21-23 noiembrie: SUA, Las Vegas
- 29 noiembrie – 1 decembrie: Qatar, Lusail
- 6-8 decembrie: Abu Dhabi, Yas Marina